Windows 10

Windows 10 er et operativsystem for datamaskiner utviklet av Microsoft og del av Windows-serie av operativsystemet. Windows 10 etterfølger Windows 8 og 8.1 og  ble offisielt lansert 29. juli 2015. Tilsvarende operativsystem for smarttelefoner, Windows 10 mobile, ble tilgjengelig for forbrukere 17. mars 2016.

Utviklingshistorie
I desember 2013 rapporterte tekonologiskribent Mary Jo Foley at Microsoft jobbet på en oppdatering til Windows 8 som gikk under kallenavnet Threshold. Angivelig skulle dette være en bølge med operativsystemer som skulle lanseres for et flertall av Microsofts plattformer og tjenester med en slippdato satt til andre kvartal av 2015. Foley skrev at ett av målene med Threshold var å skape et samlet utviklingsmiljø for Windows, Windows Phone og Xbox One (som alle benytter seg av en lignende Windows NT-kjerne). Det ble spekulert at Threshold skulle kalles «Windows 9».

I juli 2014 forklarte Microsofts CEO Satya Nadella at firmaet planla å strømlinjeforme den neste versjonen av Windows fra tre separate operativsystemer til ett enkelt konvergert operativsystem for alle skjermstørrelser. Nadella påpekte at dette dog ikke ville ha noen effekt på hvordan operativsystemene ble markedsført og solgt.

Threshold ble offisielt annonsert under en mediasamling 30. september 2014 med navnet Windows 10. Terry Myerson kalte operativsystemet for Microsofts mest omfattende plattform noensinne, og bekreftet at plattformen skulle fungere på stasjonære datamaskiner, bærbare datamaskiner, nettbrett, smarttelefoner og «all-in-one»-enheter. Windows 10 skulle ta steg mot å gjenopprette deler av brukergrensesnittet til Windows 7 for å forbedre brukeropplevelsen på enheter som benyttet seg av berøring.

Windows 9 spekulasjoner
Det finnes ingen offisielle uttalelser om hvorfor operativsystemet ble kalt Windows 10 snarere enn Windows 9. Reporter Eric Limer fikk en uttalelse fra Microsoft om at «Windows 10 ikke er en stegvis endring, men en ny Windows som vil gi nye muligheter til den neste milliarden med brukere».Windows 10 May Have Gotten Its Name Because of Lazy CodersIs this why Microsoft named it Windows 10? Flere har hevdet at mange programmer bruker «Windows 9» for å refererer til Windows 95 og 98, og at å droppe Windows 9 er en pragmatisk løsning på dette problemet.  Andre har spekulert i at Microsoft ønsket å distansere Windows 10 fra lite suksessrike Windows 8.Windows 10: Why Microsoft skipped Windows 9 with its latest operating system

Det finnes også de som mener at 9 er ignorert fordi det er et uheldig tall i Japan, eller at Windows 10 egentlig er Windows 6.4, mens Windows 8 er Windows 6.3 build 9600.http://www.extremetech.com/computing/191279-why-is-it-called-windows-10-not-windows-9

Funksjonalitet
Windows 10 fokuserte på å harmonisere brukeropplevelser og funksjonalitet mellom forskjellige typer enheter, samtidig som funksjonalitet som kom til kort i Windows 8 skulle forbedres. Windows 10 Mobile brukte mye av den samme brukergrensesnittet som Windows 10. Windows Store ble omgjort til Windows Apps da Windows 10 kom. Disse applikasjonene skal kunne kjøre på alle enheter som er kompatible med Windows 10, som også vil si at kjøp som blir gjort på en enhet skal telle for alle andre enheter også. Denne nye butikken fungerer også som en front til Groove Music (tidligere kalt Xbox Music) og Movies & TV (tidligere kalt Xbox Video). Applikasjonene er pakket med virtualiseringssystemet App-V, som hjelper til med å tillate at applikasjonene fungerer på flere forskjellige plattformer.

Brukergrensesnitt og skrivebord
En ny versjon av start-menyen benyttes på skrivebordet til Windows 10. På venstre side ligger det en liste over steder på maskiner og diverse innstillinger, mens høyresiden viser forskjellige felt med applikasjoner. Menyen kan endre størrelse, og kan utvides til en fullskjermsmodus som er standard når Windows 10 kjører i nettbrett-modus. Applikasjoner fra Windows Store kan nå kjøre i vinduer, i motsetning til den tvungne fullskjermsmodusen som ble benyttet i Windows 8. Charms-menyen er fjernet, og har blitt erstattet med en dedikert innstillingsmeny for applikasjoner og et revidert Action Center som viser varsler og diverse andre innstillinger. Varsler der kan synkroniseres mellom flere enheter. Applikasjonen PC-innstillinger er også oppdatert med flere nye alternativer som tidligere kun fantes i Kontrollpanelet.

System og sikkerhet
Windows 10 tillater at brukeren benytter seg av flerfaktorautentisering av flere forskjellige typer; som for eksempel, fjes- og irisgjenkjenning og fingeravtrykkslesning.

Tjenester og funksjonalitet mot internett
Windows 10 introduserte en ny nettleser kalt Microsoft Edge, som erstattet Internet Explorer. Operativsystemet introduserer også en ny digital personlig assistent kalt Cortana, som først ble introdusert til Windows Phone 8.1 i 2014. Cortana er ment til å erstatte den tidligere søkefunksjonaliteten i Windows, samtidig som den kan lage notater, endre innstillinger, spille av musikk, starte applikasjoner og sende e-post på vegne av brukeren.

Multimedia og spill
Windows 10 er tettere integrert med Xbox en tidligere versjoner. En oppdatert app for Xbox tillater brukere å bla igjennom spillbilioteket sitt (med både PC og Xbox-spill). Brukere kan også ta opp 30 sekunder med video med funksjonaliteten Game DVR, og dele dette over andre Microsoft-tjenester som Xbox Live og OneDrive. Spillene Candy Crush Saga og Microsoft Solitaire Collection følger også med operativsystemet.

Windows 10 innfører også støtte for at Windows Media Player kan spille av formater som FLAC, HEVC og filtyper som benytter seg av Matroska Media Container.

Mediacenter
Windows mediacenter var ikke en integrert del av i Windows 10.https://www.howtogeek.com/258695/how-to-install-windows-media-center-on-windows-10/ I 2004 ble Microsoft bøtelagt av EU for å utnytte sin markedsposisjon ved å integrere Windows Media Player i operativsystemet og «Windows 7 N» kom derfor uten «Windows Media Player», og Windows 10 kom også uten Skype, eid av Microsoft siden 2011, ble lagt til, samt Windows Store for Business.

 DirectX 12 
Windows 10 inkluderer forbedret støtte for datagrafikk i form av DirectX 12 og WDDM 2.0 som er Microsofts driverdatabse.https://docs.microsoft.com/en-us/windows-hardware/drivers/display/wddm-2-0-and-windows-10 DX12 åpner for mer effektiv bruk av prosessoren (opp til 50%) og grafikkortet (opp til 20%).https://blogs.msdn.microsoft.com/directx/2015/07/29/windows-10-and-directx-12-released/

 Redstone 
Microsofts oppgraderingsprosjekter for Windows 10 har hatt kodenavn Redstone. Versjon 1607 hadde kodenavn «Redstone» mens det ble utviklet. Da «Redstone 2» som ble utgitt som «Windows 10 Creators Update» og kom i 2017, var «Redstone 3» allerede i gang.http://www.computerworld.com/article/3118132/microsoft-windows/windows-10-redstone-a-guide-to-the-builds.html
Fra Windows 7 og utover har det eksistert UNIX-støtte for Windows, og fra versjon 1607 av Windows 10 har det vært mulig å installere og kjøre Linux (Ubuntu) via kommandolinje.https://answers.microsoft.com/en-us/insider/wiki/insider_wintp-insider_install/how-to-enable-the-windows-subsystem-for-linux/16e8f2e8-4a6a-4325-a89a-fd28c7841775

Tilgjengelighet
Terry Myerson kunngjorde at oppdateringen til Windows 10 skulle være gratis det første året etter lanseringen av operativsystemet for alle som har en genuin versjon av Windows 7, Windows 8 eller Windows 8.1 og som i tillegg har installert de nyeste sikkerhetsoppdateringene.

Systemkrav for Windows 10

+ Maskinvarekrav for Windows 10 Komponent Minimum Anbefalt Prosessor 1 GHz klokkerateIA-32 eller x64 arkitekturStøtte for PAE, NX og SSE2 x64 arkitektur med støtte for double-width compare and exchange (CMPXCHG16B) instruksjonssett, PrefetchW og LAHF/SAHF Minne (RAM) IA-32-versjon: 1 GBx64-versjon: 2 GB 4 GB Grafikkort DirectX 9 grafikkenhetWDDM 1.0 eller høyere driver WDDM 1.3 eller høyere driver Skjerm 800×600 piksler 1024×768 piksler Innenhet Tastatur og mus FlerberøringsskjermCTRL, ALT og DEL-taster Harddiskplass IA-32-versjon: 16 GBx64-versjon: 20 GB 

 Slutt for Windows 10 (End Of Life) 
Microsoft sier på sin offisielle nettside: «Etter 14. oktober 2025 vil Microsoft ikke lenger tilby gratis programvareoppdateringer fra Windows Update, teknisk assistanse eller sikkerhetsoppdateringer for Windows 10.» 

Etter 14. oktober kan brukere fortsatt bruke Windows 10 som vanlig, men Microsoft anbefaler at brukere oppgraderer til Windows 11 for å gi en moderne og effektiv brukeropplevelse og for å møte dagens krav til økt sikkerhet.  

 Referanser 

 Eksterne lenker 


Kategori:Microsoft Windows